Rõngu kirik

pisi|Rõngu kirik
Rõngu Mihkli kirik on kirik Tartu maakonnas Elva vallas Rõngu alevikus. Kirikus tegutseb EELK Rõngu Mihkli kogudus. 

Ajalugu
Rõngu kirik on ilmselt ehitatud 14. sajandi lõpul ja on Rõngu vanim ehitis. Kirikut on kirjalikes allikates esmamainitud 1413. aastal. Kirik on pühitsetud peaingel Miikaelile.

Kirik on mitmete sõdade (Põhjasõda, Liivi sõda) käigus saanud korduvalt kannatada ja taastamiste käigus kaotanud oma algse arhitektuurse ilme. 1702. aastal põletasid kasakad kiriku maha ja kirikust jäid järgi üksnes seinad. Oma praeguse uusgooti stiilis kuju sai kirik 1900–1901 toimunud Rudolf von Engelhardti projekti järgi tehtud ümberehituste käigus.

Sisustus
pisi|Vaade altarile
Altar
1901 valmis altarimaal "Kolgata" . Kiriku altarimaali all on tartukeelne kirjakoht Johannese evangeeliumist: "Täüdetu om." (Jh. 19,30.).Altar ja altariaed. Kultuurimälestiste register. (Kasutatud 13.08.2013.)

Kellad
Kell on valatud 1930. aastal Tartus (eelmine, 1799. aastal valatud kell asub Anna kirikus). 

Orel
16. registriga oreli valmistas aastal 1874 Tartu oreliehitaja Friedrich Wilhelm Müllverstedt.Uus kiriku=orel., Eesti Postimees, nr.39, 25. september 1874, lk 226http://www.eestikirik.ee/vahetuntud-meister/

Vitraažid
Vitraažid on valmistatud aastal 1900 Riia meistrite poolt. 

Rõngu kiriku vaateid

Viited

Välislingid

Rõngu kirik


Kategooria:Tartu maakonna kirikud
Kategooria:Elva vald
Kategooria:Rõngu kihelkond
Kategooria:Eesti Evangeelse Luterliku Kiriku kirikud‎
Kategooria:Uusgooti ehitised Eestis